Y Combinator

Y Combinator on Ameerika Ühendriikides loodud ärikiirendi, mis alustas tegevust 2005. aasta märtsis. Sellest on välja kasvanud mitu väga edukat firmat ning ta on järjepidevalt olnud USA ärikiirendite edetabelite tipus.

 Programmid 
Iga aasta valib Y Combinator välja kaks partiid firmasid, mis pääsevad nende põhiprogrammi. Need firmad annavad enda osalusest 7% ning selle vastu saavad nad alginvesteeringu, nõustamise ning võrgustiku. 
Programm sisaldab tunde, kus firmade asutajad saavad individuaalselt kui ka gruppides kohtuda Y Combinatori partneritega, et nendelt nõu küsida. Samuti osalevad asutajad iganädalastel õhtusöökidel, kus Silicon Valley ettevõtjad ja riskikapitalistid vestlevad asutajatega. 

Y-Combinatori motoks on "Tee midagi, mida inimesed tahavad." Programmi eesmärk on aidata asutajatel keskenduda oma toote ja tiimi arendamisele, äriplaani täiustamisele ning aidata iduettevõttel areneda kiirekasvuliseks ettevõtteks. Programm kulmineerub demopäevaga, kus idufirmad näitavad oma ettevõtteid valitud investoritele.

2017. aasta seisuga on Y Combinator investeerinud ligikaudu 1450 ettevõttesse, mille hulgas on Dropbox, Airbnb, Stripe, Reddit, Optimizely, Zenefits, Docker, DoorDash, Mixpanel, Heroku. Nende firmade hinnatud koguväärtus on üle 80 miljardi dollari.

Samuti saavad põhiprogrammis osaleda ka mittetulundusühingud.

2015. aastal tutvustas Y Combinator uusi programme:

 2015. aasta juulis loodi stipendiumiprogramm, mille sihtrühmaks olid firmad, mis olid oma arengujärgus põhiprogrammi jaoks ebaküpsed.
 2015. aasta oktoobris lõi Y Combinator jätkusuutlikkuse fondi. Fondi eesmärgiks on teha proportsionaalseid investeeringuid firmadesse, mille väärtus on alla 300 miljoni dollari.
 2015. aasta oktoobris alustati Y Combinatori teadusprogrammi, mille eesmärgiks on pikaajalise fundamentaalse teadustöö rahastamine. Y Combinatori president Sam Altman annetas ise 10 miljonit dollarit.

 Ajalugu 
Y Combinator loodi 2005. aastal Paul Grahami, Jessica Livingstoni, Trevor Blackwelli ja Robert Tappan Morrise poolt. Aastatel 2005–2008 toimus üks programm Massachusettsi osariigis Cambridge'is ning teine California osariigis Mountain View' linnas. Jaanuaris 2009 andis Y Combinator teada, et nende Cambridge'i programm suletakse ning kõik tulevased programmid leiavad aset Silicon Valleys.

2009. aastal toimunud Sequoia Capital juhitud investeerimisringiga kaasas Y Combinator 2 miljonit dollarit, mis tähendas seda, et nendel oli nüüd võimalik investeerida ligi 60 firmasse aastas varasema 40 asemel. Järgneval aastal kaasas Y Combinator 8,25 miljonit dollarit lisaks. Seda rahastamisringi juhtis samuti Sequoia Capital ja see lubas Y Combinatoril suurendada veelgi enda investeeringute arvu.

Aastal 2011 pakkusid Yuri Milner ja SV Angel igale Y Combinatori firmale 150 000 dollari suurust investeeringut võlakirjade näol. Lõpuks muutus see summa 80 000 dollariks, kui stardifondi uuendati.

2013. aasta septembris andis Paul Graham teada, et Y Combinator kavatseb rahastada mittetulundusühinguid, kes on nende programmi vastu võetud. See otsus tuli pärast koostööd mittetulundusühinguga Watsi. Vaatamata sellele jätkab Y Combinator enamasti idufirmadesse investeerimist.

Paul Graham andis 2014. aastal teada, et ta astub tagasi Y Combinatori presidendi kohalt ja Sam Altman võtab selle ametikoha üle. Samal aastal andis Altman teada uuest programmist, mis pakub 7-protsendilise osaluse eest 120 000 dollarit. That same year, Altman announced "The New Deal" for YC startups, which offers $120,000 for 7% equity. 

2014. aasta lõpus kuulutas Sam Altman välja partnerluse Transcripticuga, et tagada suuremat tuge biotehnoloogia firmadele, kes võtavad Y Combinatori programmist osa. Järgneval aastal kuulutas ta välja partnerluse firmaga Bolt, et toetada rohkem riistvarafirmasid. Then in 2015, he announced a partnership with Bolt and increased support for hardware companies.

11. augustil 2016 kuulutas Y Combinator, et nende partnerid külastavad 11 riiki, et kohtuda asutajatega ning õppida rohkem selle kohta, kuidas nad saaksid aidata rahvusvahelisi idufirmade kogukondi. Need 11 riiki on Nigeeria, Taani, Portugal, Rootsi, Saksamaa, Venemaa, Argentina, Tšiili, Mehhiko, Iisrael ja India.

Septembris 2016 andis Sam Altman teada, et ta on nüüdsest YC grupi president, mis koondab endas Y Combinatorit, YC jätkusuutlikkuse fondi ja YC teadusprogrammi. Ali Rowghani, kes oli varem olnud Twitteri finantsjuht ja operatsioonijuht ning YC jätkusuutlikkuse fondi juht, on nüüdsest YC jätkusuutlikkuse programmi tegevjuht. Michael Seibel, kes oli Justin.tv kaasasutaja, on nüüdsest YC põhiprogrammi tegevjuht. 

2018. aastal teatas Y Combinator uue start-up-koolide sarja. Pärast tarkvara tõrget võeti kõik 15 000 start-up'i, kes olid programmis osalemiseks taotlusi esitanud, vastu, kuid mõne tunni pärast saadi teada, et neile on keeldutud. Järgnenud protesti vastusena võttis Y Combinator vastu kõik 15 000 ettevõtet, kes olid vahejuhtumisse kaasatud. Samal aastal võttis Qi Lu, Bingi ja Baidugi endine tegevdirektor, ajutiselt YC China tegevdirektori ameti. Novembris teatas YC, et Lu lahkub ja nad ei soovi Hiina programmi jätkata. YC China muutus hiljem MiraclePlus'iks, YC sarnaseks kiirendiks, Lu juhtimisel. Jeff Ralston asendas 2019. aastal Sam Altmanit Y Combinatori presidendi kohal.

2023. aasta jaanuaris võttis Harry Tan üle presidendi ja tegevdirektori ametikoha, asendades Jeff Ralstoni. Tan oli YC partner aastatel 2011 kuni 2015 pärast 2008. aastal kiirendusprogrammist läbimist. Tani juhtkond lõpetas YC pideva kasvufondi tegevuse. YC liikus peakorteriga 2023. aasta kevadel Mountain View'st San Franciscosse.

Märtsis 2024 lahkus Seibel tegevdirektori ametikohalt.

Harry Tan plaanib 2024. aastal ligi meelitada 2 miljardit dollarit uut kapitali YC jaoks.

 Viited 

Kategooria:California ettevõtted